காரைக்குடியில் தொடர் திருட்டுக்கு பஞ்சமில்லை. அங்குள்ள திருடர்கள் ரொம்பவும் வித்தியாசமானவர்கள். சமீபத்தில் போலீஸ் குவார்ட்டர்ஸ்க்குள் நுழைந்தவர்கள், திறந்திருந்த எஸ்.ஐ வீட்டுக்குள் புகுந்துவிட்டனர். அங்கு எஸ்.ஐ.யின் மனைவி தூங்கி கொண்டிருந்தார். எஸ்.ஐ இல்லை என்பதால் (இருந்தால் மட்டும்?) இவர்கள் சாவகாசமாக திருடி இருக்கிறார்கள். அந்தநேரம் விழித்த எஸ்.ஐ மனைவி சத்தம் போட, அவரை கத்தியை காட்டி மிரட்டியிருக்கிறார்கள். பின் அவரை கட்டிப்போட்டுவிட்டு, 'இந்த நாளை உன் டைரியில எழுதி வெச்சுக்க...' என ரிவெஞ்ச் எடுத்த 'அண்ணாமலை' ரஜினி ரேஞ்சுக்கு, “எங்களை எத்தனை தடவை ஸ்டேஷன்ல வச்சு உன் வீட்டுக்காரர் அடிச்சாரு அதுக்குத்தான் இந்த பனிஷ்மெண்ட்” என்று அசால்டாக சொல்லிச் சென்றுள்ளனர்.